
Je li dopušteno dati [zekat](https://pitajucene.com/search/zekat/questions/ "Pretraži pitanja o zekatu") za izgradnju džamije? I ko se smatra siromahom koji polaže pravo na zekat?


* 
* 
* 
* 
* 
* 
* 

 
Ko se smatra siromahom koji polaže pravo na zekat?

Postoji samo osam kategorija ljudi kojima se može dati [zekat](https://pitajucene.com/search/zekat/questions/ "Pretraži pitanja o zekatu"), a one su u Kur’ani-kerimu iscrpno spomenute. Allah, dželle šanuhu, rekao je: “Zekat pripada samo siromasima i nevoljnicima, i onima koji ga skupljaju, i onima čija srca treba pridobiti, i za otkup iz ropstva, i prezaduženima, i u svrhe na Allahovu putu, i putniku. Allah je odredio tako! – A Allah sve zna i mudar je” (et-Tevba, 60). Prema tome, nije dozvoljeno davati zekat za građenje džamije, ni u svrhe širenja islamskog znanja i tako dalje. U te se svrhe mogu davati dobrovoljni prilozi, koje treba dati tamo gdje će od njih biti naviše koristi.


Siromah koji ima pravo na zekat jest onaj čovjek koji nema dovoljno za izdržavanje sebe i svoje porodice za godinu dana unaprijed, to jest onoliko koliko je u određenom vremenu i na određenom mjestu potrebno za jednogodišnje izdržavanje. Kažemo ovako, jer će se onaj ko posjeduje hiljadu konvertibilnih maraka u jednom vremenu i na jednom području smatrati bogatim čovjekom, a neće se, zbog skupoće, naprimjer, takvim smatrati u nekom drugom vremenu i na nekom drugom mjestu.


Šejh [Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")


